ציפורה דולן

ציפורה דולן (נולדה ב-22 בפברואר 1948) היא סופרת ופרסומאית ישראלית, זוכת פרס היצירה לסופרים עבריים תשע"ג ע"ש ראש הממשלה לוי אשכול, על מכלול יצירתה. ציפורה דולן נולדה בדז'רז'וניוב, פולין. הוריה, שושנה ואברהם (אדם) רוזנשר, ילידי פולין, נמלטו לרוסיה במלחמת העולם השנייה, נפגשו באוזבקיסטן ושם נישאו. במאי 1950 עלתה המשפחה לישראל. לאחר שהות קצרה במחנה העולים "שער העלייה" עברה לרמלה, ומשם לאחר שנים ספורות עברה לחולון. דולן למדה בתיכון חדש בחולון, ואת שירותה הצבאי עשתה בחיל הקשר. היא בוגרת האוניברסיטה העברית בירושלים, בחוגים לפילוסופיה ולסוציולוגיה. למדה ציור ופיסול במכון אבני ובמדרשה למורים לאמנות. משנת 1978 שימשה כקופירייטרית במשרדי פרסום שונים. בתפקידה האחרון בין השנים 1989–1996 כיהנה כמנהלת המחלקת הקריאטיבית וכסמנכ"ל לענייני קריאטיב במשרד הפרסום פוגל-לוין. בין השנים 1995–2007 שימשה כמרצה ומנחה סדנאות כתיבה וקופירייטינג במכללות "קמרה אובסקורה" ו"מימד" בת"א, בבית הספר לקולנוע ע"ש סם שפיגל בירושלים וכמרצה לפרסום וקופירייטינג באוניברסיטת ת"א. בין השנים 2008–2010 כתבה ביקורות ספרותיות במוסף "ספרים" של "הארץ" , והנחתה סדנאות כתיבה יוצרת במסגרת משרד החינוך. כיום מנחה דולן סדנאות כתיבה, מלווה ומדריכה כותבים לקראת הוצאת לאור של ספר ביכורים, ומשמשת כסופרת צללים של ביוגרפיות, סיפורי חיים וספרים ייעודים. דולן היא אם לשניים. אחותה היא חוקרת הספרות והתיאטרון, פרופ' זהבה כספי. מזג אוויר נפלא צפוי מחר (תל אביב: כנרת זמורה-ביתן, 1988), קובץ סיפורים בעריכת חיים פסח. קובץ סיפורים המספר את סיפוריהם של אנשים צעירים בתל אביב של שנות השבעים והשמונים. הספר כתוב בשפה צילומית, ומתעד מצבי קיום אנושיים בדרך נטולת רגשנות. והכל כידוע אמת (ירושלים: כתר, 1990). רומן בעריכת צרויה שלו. הרומן בוחן אפשרויות שונות של קיום, מוביל את גיבוריו למסעות שונים אל תוך חייהם ומעלה את השאלה האם הגיהנום הוא הזולת, או שמא כל אדם נושא בתוכו את הגיהנום הפרטי שלו. תמרי נוסעת עם אמא לסבתא (ירושלים: כתר, 2003). ספר ילדים, איורים: גיל-לי אלון קוריאל. אנחנו ננוח (אור יהודה: כנרת, זמורה-ביתן, 2009). רומן בעריכת יגאל שוורץ. עלילת הרומן נפרשת על פני מאה שלמה ושלוש יבשות ומספר את סיפורן של שתי נשים ששנות דור מפרידות ביניהן ועם זאת סיפוריהן מקבילים ולעיתים חופפים. 1994 - בין שלוש לבין ארבע, כתיבת תסריט לסרט באורך מלא ששודר בערוץ 2, הפיקה וביימה דפנה מנור. 1994 - בשם האהבה, כתיבת תסריט לסרט באורך מלא בשיתוף עם עידית שחורי ובבימויה. 1995 - כתיבת המחזה להצגה צלקת בשיתוף עם עידית שחורי ובבימויה. המחזה הועלה בפסטיבל לתיאטרון אחר בעכו. ענן על חוט / שלומית כהן-אסיף (תל אביב: תמוז, 1976). מעשה בטחנה קטנה / רבקה דוידית (תל אביב: דביר, 1977). מעלילות דדי המופלא / דליה רביקוביץ' (הקיבוץ המאוחד, 1978). 1987 – פרס מטעם אגודת הסופרים העבריים: הוצאה לאור של ספר הביכורים "מזג אוויר נפלא צפוי מחר". 2010 - פרס אקו"ם לספרות ליצירה המוגשת בעילום שם, עבור הרומן "אנחנו ננוח". 2010 - "אנחנו ננוח" נבחר לרשימת 12 המועמדים הסופיים לפרס ספיר. 2012 – פרס היצירה לסופרים עבריים תשע"ג ע"ש ראש הממשלה לוי אשכול, על מכלול יצירתה. אתר האינטרנט הרשמי של ציפורה דולן ציפורה דולן, ברשת החברתית פייסבוק רותי זוארץ, ‏ריאיון עם ציפורה דולן מוותיקות ענף הפרסום בארץ, באתר גלובס, 12 במאי 2008 סופרים קוראים ציפורה רוזנשר דולן "אנחנו ננוח", ריאיון עם ציפורה רוזנשר דולן בתוכנית ספרים רבותיי ספרים, גל"צ, 28 בינואר 2010 "והכל כידוע אמת" - ריאיון עם גדעון לוי ועיינה אלון יותם שווימר, חדשות הספרות: הוכרזו זוכי פרס היצירה לסופרים, באתר ynet, 17 בדצמבר 2012 פרס היצירה לסופרים עבריים, תשע"ג, ויקיפדיה ציפורה דולן, מציאות מתחמקת, באתר הארץ, 27 באוקטובר 2008 ציפורה דולן, שבוע הספר | ספרים מומלצים: הצייר מכריע את הזמן, באתר הארץ, 10 ביוני 2009 מזג אוויר נפלא צפוי מחר, כנרת, זמורה-ביתן והכל כידוע אמת, הספרייה הלאומית תמרי נוסעת עם אמא לסבתא, Bookme חנה הרציג, "אנחנו ננוח" מאת ציפורה רוזנשר דולן | מרק עוף לנשמה, באתר הארץ, 16 באפריל 2010 פרופ. עמיה ליבליך, "אנחנו ננוח", פסיכולוגיה עברית, 19.1.2010 בשם האהבה, קרן הקולנוע הישראלי ציפורה דולן, לקסיקון הספרות הישראלית החדשה עינב שיף‏, הוכרזו הזוכים בפרס אקו"ם לספרות, באתר וואלה, 7 בפברואר 2010 מיה סלע, פורסמו תריסר המועמדים לפרס ספיר 2010, באתר הארץ, 18 בינואר 2011